Oficiālais Vēstnesis L 140 , 03/06/1994 Lpp. 0005 - 0006

Speciālizdevums somu valodā: Nodaļa 3 Sējums 57 Lpp. 0220

Speciālizdevums zviedru valodā: Nodaļa 3 Sējums 57 Lpp. 0220



Padomes Regula (EK) Nr. 1278/94 (1994. gada 30. maijs), ar kuru groza Regulu (EEK) Nr. 338/91, ar ko nosaka Kopienas standarta kvalitāti svaigiem un atdzesētiem aitu liemeņiem, un Regulu (EEK) Nr. 2137/92, kas attiecas uz Kopienas shēmu aitu liemeņu klasifikācijai un nosaka Kopienas standarta kvalitāti svaigiem un atdzesētiem aitu liemeņiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Regulu (EEK) Nr. 3013/89 par aitas un kazas gaļas tirgus kopējo organizāciju [1], un jo īpaši tās 4. panta 2. punktu, ņemot vērā Komisijas priekšlikumu, tā kā Padomes 1991. gada 5. februāra Regulu (EEK) Nr. 338/91, ar ko nosaka Kopienas standarta kvalitāti svaigiem un atdzesētiem aitu liemeņiem [2], piemēro līdz 1993. tirdzniecības gada beigām, kamēr nav noteikti Kopienas standarti liemeņu klasifikācijai; tā kā sekmes liemeņu klasifikācijas piemērošanā nav pietiekamas, lai varētu pašlaik noteikt minētos standartus; tā kā esošās standarta kvalitātes spēkā esamība būtu jāpagarina līdz 1997. tirdzniecības gada beigām; tā kā attiecībā uz to Komisijas ziņojumu par to, kā piemērot Regulu (EEK) Nr. 2137/92, kas ieplānots līdz 1995. gada 31. decembrim, tagad būtu jāparedz termiņš līdz 1996. gada 31. decembrim, un būtu jāpievieno priekšlikums par jaunu definīciju attiecībā uz standarta kvalitāti, kas pakāpeniski piemērojama no 1998. tirdzniecības gada sākuma; tā kā tādēļ iecerēto mērķi attiecībā uz obligātu Kopienas shēmas piemērošanu, ko sākotnēji paredzēja — agrākais 1996. gadam, tagad var īstenot — agrākais 1999. gadā; tā kā būtu jāgroza Regulas (EEK) Nr. 2137/92 III pielikums, lai ņemtu vērā kvalitātes prasības attiecībā uz treknuma kategoriju, IR PIEŅĒMUSI ŠO REGULU. 1. pants Ar šādu tekstu aizstāj Regulas (EEK) Nr. 338/91 2. panta otro daļu. "To piemēro no 1991. tirdzniecības gada līdz 1997. tirdzniecības gadam ieskaitot." 2. pants Šādi groza Regulu (EEK) Nr. 2137/92. 1. Svītro 8. pantu. 2. Šādi groza 9. pantu: - pirmajā daļā datumu "1995. gada 31. decembris" aizstāj ar datumu "1996. gada 31. decembris", - otrajā daļā vārdus "1996. tirdzniecības gads" aizstāj ar vārdiem "1999. tirdzniecības gads" un datumu "1997. gada 1. janvāris" aizstāj ar datumu "2000. gada 1. janvāris". 3. Ar šīs regulas pielikumu aizstāj Regulas III pielikumu. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 30. maijā Padomes vārdā — priekšsēdētājs G. Moraitis [1] OV L 289, 7.10.1989., 1. lpp. Regulā jaunākie grozījumi izdarīti ar Regulu (EK) Nr. 233/94 (OV L 30, 3.2.1994., 9. lpp.). [2] OV L 41, 14.2.1991., 1. lpp. Regulā grozījumi izdarīti ar Regulu (EEK) Nr. 2137/92 (OV L 214, 30.7.1992., 1. lpp.). -------------------------------------------------- PIELIKUMS " III PIELIKUMS Liemeņu klasifikācijas tabula saskaņā ar 3. panta 2. punkta trešo daļu Kategorija | A | B | C | | | | | | | Svars | ≤ 7 kg | 7,1 — 10 kg | 10,1 — 13 kg | Kvalitāte | 1. | 2. | 1. | 2. | 1. | 2. | Gaļas krāsa | gaiši sārta | cita krāsa vai cita treknuma kategorija | gaiši sārta vai sārta | cita krāsa vai cita treknuma kategorija | gaiši sārta vai sārta | cita krāsa vai cita treknuma kategorija | Treknuma kategorija | (2) (3) | (2) (3) | (2) (3) | " --------------------------------------------------